**12-5-15 OH3AC - Uutisia**

**Popov – ukkoshälytin johti radion keksimiseen!**

Siitä, kuka keksi radio, kiistelllään edelleen vielä 120 vuotta keksimisen jälkeen. Venäläiset pitävät Popovia keksijänä, monet muut Marconia. Venäjällä 7.5. on kansallinen ”Radion päivä” Popovin kunniaksi. Popov esitteli 7. toukokuuta 1895 laitteen, jossa ukkosenjohdattimen ja maajohdon välille kytketty kohereeri aiheutti soittokellon kilahduksen salaman iskiessä lähistöllä. Popov keksi käyttää laitetta lennättimen vastaanottimena ja alkoi kehittää kipinälähetintä, tietämättä Marconin samankaltaisista kokeista. Kansainvälinen tekniikan alan järjestö IEEE katsoo, että Popov osoitti ensimmäisenä radiotekniikan olemassaolon ja hyödyllisyyden, vaikkakin ensimmäinen radiopatentti on Marconin vuoden 1896 patentti. Popovin historia liittyy myös oleellisesti Suomeen. Hän teki radiolähetyskokeita mm. Suursaaressa ja Kuutsalossa. Popovin laite pelasti myös suomalaisen haaksirikkoutuneen laivan miehistön. Seuraavasta linkistä ja linkin alalaidassa olevista linkeistä löydät lisää tietoa Popovin kokeiluista. (Hogland = Suursaari)

<http://www.edn.com/electronics-blogs/edn-moments/4429598/Popov-makes-early-radio-transmission--March-24--1896>

**World Radiocommunication Conference 15**

WRC-15 pidetään 2.-27.11.2015. Tässä 3-4 vuoden välein pidettävässä kokouksessa sovitaan kaikkien radiotaajuuksien maailmanlaajuisesta käytöstä. Konferenssiprotokolla on valtava. Edellisessä kokouksessa sovittiin seuraavassa kokouksessa käsiteltävät asiat, joista vain poikkeustapauksessa voidaan poiketa. Kokous ei ole mikään kyläkokous. Maalis-huhtikuun vaihteessa pidettiin CPM-15 eli Conference Prapatory Meeting eli varsinaista kokousta valmisteleva kokous. Siihen osallistui 1250 henkeä 105 maasta! Radioamatöörien kannalta tärkein asia on 5 MHz:n eli 60 m taajuusalue. Asiaa ei vielä ole mitenkään ratkaistu: vaihtoehtona on, että emme saa mitään tai saamme jopa 5275-5450 kHz välisen osuuden tai 15-100 kHz siltä väliltä. Suurin alueen vastustaja on Venäjä. Tanskan ja Norjan ja monen muun maan Liitot ovat ratkaisseet epävarmuuden jo vuosia sitten neuvottelemalla kaikille radioamatööreille oikeuden käyttää laajaa taajuusaluetta, VFO:ta ja isoa tehoa. Meillä Suomessa toimitaan vielä kivikaudella: kahdeksan pistetaajuutta, vain USB ja 50 W ja lupa vain kerhoasemilla.

**Radioamatöörit auttamassa Nepalin maanjäristyksen uhreja**

Nepalin maanjäristyksen uhreja on toistaiseksi löydetty yli 7000 eikä kaikkia syrjäkyliä ole vielä saavutettu. Maanjäristyksen jälkeen myös radioamatöörit lähtivät auttamaan. Kahdelle eri taajuusalueelle, 20 ja 15 metrillle, muodostettiin hätätaajuus, jossa koordinoitiin ja välitettiin apua Nepaliin. Välittömästi maanjäristyksen jälkeen naapurimaasta Intiasta lähti suuri ryhmä radioamatöörejä Nepaliin pystyttämään sinne asemia sekä ulkomaan liikenteen että sisäisen liikenteen hoitamiseen. Radioamatöörien apu onkin juuri tässä tärkeintä – luoda viestintäyhteydet niin että apua saadaan perille. On selvää, että tällainen luonnonkatastrofi tuhoaa pienen vuosistoisen maan puhelinverkon. Nepalissa on vain parikymmmentä paikallista radioamatööriä ja Nepalin televiranomaiset antoivat ulkomaisillle auttajillle 9N3-kutsuja. Paikallisten radioamatöörien asemia korjattiin ja alueille pystytettiin toistinasemia helpottamaan liikennettä.

**Matka elektromagneettiseen maailmaan!**

Kurssien kouluttajat ovat huomanneet, että yksi vaikeimpia aiheita on kertoa radioaalloista osana koko elektromagneettista spektriä. Joidenkin ”asian-tuntijoiden” mukaan radioaallot ovat sama asia kuin lyhytaalto. No, tosikouluttajat tietävät että radioaallot ovat taajuusalueen 3 Hz–300 GHz sähkömagneettista säteilyä ja siten osa sähkömagneettista spektriä. Radioaaltojen välityksellä voidaan välittää esimerkiksi radio- ja tv-lähetyksiä ja käyttää matkapuhelinta. Myös tutka ja mikroaaltouuni toimivat radioaalloilla. Mutta mitä muuta on sitten sähkömagneettinen spektri eli EMS? NASA on tehnyt tästä valtavan hienon puolen tunnin videon, jonka kannattaa käydä katsomassa seuraavasta linkistä:

<https://www.youtube.com/watch?v=HPcAWNlVl-8>

**Yhdysvallat sallimassa 137 kHz ja 472 kHz amatööreille**

WRC-2007 kokouksessa päätettiin, että radioamatöörit saavat oikeuden lähettää taajuusalueella 135.7-137.8 kHz eli noin 2200 m. Vastaavasti vuoden 2013 WRC-konferensissa radioamatööri saivat oikeuden käyttää taajuusaluetta 472-479 kHz. Suomessa 137 kHz tuli radioamatööreille ensimmäisenä tai toisena maailmassa jo kauan ennen WRC-päätöstä.. Yhdysvaltain FCC on nyt harkitsemassa näitä taajuusalueita radioamatööreille toissijaisin oikeuksia. USA:n sähköyhtiöt ovat tähän saakka pystyneet vastustamaan radioamatöörien tuloa mutta nyt FCC siis harkitsee asiaa. Suomessa 137 kHz on jo sähköyhtiöiden käytännössä pilaama. Vähänkään kaupunkiolosuhteissa jos kuuntelee 50-200 kHz välistä aluetta, on se enemmän kuin tupaten täynnä sähkömittareiden etälukuun tarvittavia signaaleita.

**”Nyypiö lähtee bandeille” Uusi tuore mahtava kertomus 5.5.2015!**

Jari Lehtinen on DX-kuuntelijoiden piirissä erittäin tunnettu, arvostettu, listojen kärjessä oleva harrastaja. Lahden kaupungin järjestämillä Harrastemessuilla Lahden Radioharrastajat ja OH3AC olivat yhteisellä standillä. Messuilla Jari suoritti perusluokan tutkinnon ja on nyt OH3EPZ. ”Sen jälkeen kun harrastemessuilla liki tapaturmaisesti suoritin perusluokan tutkinnon, mietiskelin jonkin aikaa millaisia mahdollisuuksia olisi tehdä kutsulla jotakin.” Kerhon keskustelupalstalla Jari, OH3EPZ; kertoo hauskasti workkimisen aloittamisesta ja sen haasteista. Lue kaikki neljä Jarin hienoa kertomusta harrastuksen aloittamisesta:

<http://www.oh3ac.fi/palsta/viewtopic.php?f=4&t=146>

**OH3AC myös Suomen suurin nuorisokerho- ja -kouluttaja!**

Lahden Radioamatöörikerho ry., OH3AC; on tiettävästi Suomen suurin nuorten kouluttaja ja nuorisokerho. Kerholla on 39 alle 28-vuotiasta jäsentä, joista 38:llä on radioamatööritutkinto. Lähes kaikki nuoret on koulutettu kolmen viime vuoden aikana.